Γρήγορη μορφοποίηση κειμένου και παραγράφων

Το Word 2007 περιλαμβάνει αρκετές νέες λειτουργίες, καθώς και βελτιώσεις σε υπάρχουσες, οι οποίες κάνουν πανεύκολη τη διαδικασία μορφοποίησης περιεχομένου. Για παράδειγμα, τα κουμπιά για την αλλαγή μεγέθους και χρώματος γραμματοσειρών και άλλων ιδιοτήτων χαρακτήρων έχουν συγκεντρωθεί στην ομάδα Font (Γραμματοσειρά) της καρτέλας Home (Αρχική) ώστε να είναι ευκολότερα προσπελάσιμες. Επιπλέον, πολλά συχνά χρησιμοποιούμενα κουμπιά μορφοποίησης είναι διαθέσιμα στη Μικρή γραμμή εργαλείων (Mini toolbar) που εμφανίζεται όταν δείχνετε σε επιλεγμένο κείμενο με το ποντίκι σας.

Ωστόσο, δεν χρειάζεται να εφαρμόζετε κάθε ιδιότητα ξεχωριστά. Με τα Γρήγορα Στυλ (Quick Styles) μπορείτε να αλλάζετε εύκολα πολλές ιδιότητες ταυτόχρονα με, μερικά πατήματα του πλήκτρου του ποντικιού ή με μερικές μόνο επιλογές. Το ισχυρό αυτό εργαλείο βρίσκεται στην ομάδα Style (Στυλ) της καρτέλας . Τα Γρήγορα Στυλ είναι συλλογές που αποτελούνται από τα εξής:

Στυλ παραγράφων (Paragraph styles). Με αυτά τα στυλ μπορείτε να δίνετε συνεπή εμφάνιση σε διαφορετικούς τύπους παραγράφων, όπως επικεφαλίδες, σώμα κειμένου, λεζάντες, αποσπάσματα και λίστες.

Στυλ χαρακτήρων (Character styles). Αυτά τα στυλ χρησιμοποιούνται για την αλλαγή της εμφάνισης επιλεγμένων λέξεων.

Όλα τα Γρήγορα Στυλ μιας συγκεκριμένης συλλογής συνδέονται μεταξύ τους ώστε να δίνουν στα έγγραφά σας μια τακτοποιημένη, συνεπή, και επαγγελματική εμφάνιση. Έχετε τη δυνατότητα να μεταφέρεστε από ένα σύνολο στυλ σε ένα άλλο επιλέγοντας ανάμεσα σε διάφορες συλλογές Γρήγορων Στυλ με χαρακτηριστικά ονόματα όπως Traditional (Παραδοσιακό), Distinctive (Ξεχωριστό), Modern (Σύγχρονο), και Elegant (Κομψό). Για να επιλέξετε πιο εύκολα το στυλ που θέλετε, δείξτε στο όνομα του συνόλου για να δείτε μια ζωντανή προεπισκόπηση της εμφάνισης που θα έχει το έγγραφό σας με εφαρμοσμένο το συγκεκριμένο σύνολο Γρήγορων Στυλ. Αφού εφαρμόστε ένα σύνολο Γρήγορων Στυλ, μπορείτε εύκολα να αλλάξετε την εμφάνιση ολόκληρου του εγγράφου διαλέγοντας ένα διαφορετικό σύνολο από τον κατάλογο Change Styles (Αλλαγή στυλ).